*67. számú előterjesztés*

a helyi építési szabályzatról szóló

13/2020. (VII. 14.) önkormányzati rendelet módosításáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő-testület!**

Bátaszék Város Helyi Építési Szabályzata 1. számú módosítása került kezdeményezésre a 254/2020. (XI. 04.) önkormányzati határozatban.

A módosítás tárgya;

a „K-Ksz” jelű - különleges terület áruházak, bevásárló központok (kereskedelem, szolgáltatás, vendéglátás) elhelyezésére - építési övezet elő-, oldal- és hátsókerti méretének módosítása, az érintett területek kedvezőbb beépítésének biztosítása érdekében,

továbbá a belterületi 1/1 hrsz-ú ingatlanon építési hely kijelölése, az ingatlan egyértelmű beépíthetőségének tisztázása érdekében.

A HÉSz módosítása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: EljR.) 32. § (6a) bekezdés c) pont cc) alpontjában foglaltak szerint állami főépítészi eljárás keretében került lefolytatásra.

A HÉSz 1. számú módosításának társadalmi egyeztetését a veszélyhelyzet ideje alatt egyes településfejlesztési, településrendezési és településkép-védelmi szabályok eltérő alkalmazásáról szóló 546/2020. (XII. 2.) Korm. rendelet 2. § (1) bekezdés b) és c) pontjai alapján - Bátaszék város településfejlesztési, településrendezési és településképi feladataival összefüggő partnerségi egyeztetés szabályairól szóló 9/2017. (IV. 28.) önkormányzati rendeletben foglalt, a partnerségi egyeztetés személyes megjelenést előíró szabályaitól eltérően - elektronikus úton folytattuk, mely során észrevétel, vélemény nem érkezett.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörben eljárva, továbbá az EljR. 42/A. § (2) bekezdése értelmében a településrendezési eszköz tervezete záró véleményezésre megküldésre került az állami főépítész részére.

Az állami főépítész az EljR. 42/A. § (4) bekezdés szerint, írásos záró szakmai véleményét 2021.03.12. napon megküldte (1.sz. melléklet). A módosuló helyi építési szabályzat tervezetet elfogadásra javasolja.

Javasoljuk a Települészerkezeti Terv jóváhagyását és a Helyi Építési Szabályzat elfogadását.

***1. sz. H a t á r o z a t i j a v a s l a t :***

**Bátaszék Város Településszerkezeti Terve módosításának jóváhagyására**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

*az épített környezet alakításáról és védelméről* szóló 1997. évi LXXVIII. törvény 6. § (1) bekezdése és *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012. (XI. 8.) Korm. rendelet 9. § előírásai alapján az alábbi döntést hozza:

Bátaszék Város Településszerkezeti Tervét az alábbi mellékletekkel jóváhagyja:

1. *melléklet* - Szerkezeti tervlap
2. *melléklet* - A szerkezeti terv leírása

*Határidő: 2021. április 14.*

*Felelős*: Kondriczné dr. Varga Erzsébet jegyző

 *(a határozat megküldéséért)*

*Határozatról értesül*: Kokas és Társa Tervező Kft.

Béres István főépítész

Bátaszéki KÖH városüz. iroda

Irattár

***2.sz. H a t á r o z a t i j a v a s l a t :***

**a Helyi Építési Szabályzat módosításának elfogadását követő teendőkre**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1.) felkéri a város Jegyzőjét, hogy az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43. § (2) bekezdése szerint a településrendezési eszköz módosítását 15 napon belül

a) rövid, közérthető összefoglaló kíséretében tegye közzé, az önkormányzati honlapon hirdetményben és, az önkormányzati hivatalban nyomtatásban,

b) küldje meg hitelesített pdf és szerkeszthető digitális formátumban az elfogadásról szóló jegyzőkönyvvel együtt a Lechner Tudásközpontba, az állami főépítészi hatáskörében eljáró megyei kormányhivatalnak, és az eljárásban résztvevő összes államigazgatási szervnek,

c) továbbá gondoskodjék a településrendezési eszközök nyilvánosságáról, az önkormányzat honlapján való közzétételről.

1. számú melléklet – Helyi Építési Szabályzat módosítása

*Határidő*: 2021. április 14.

*Felelős*: Kondriczné dr. Varga Erzsébet jegyző

*Határozatról értesül:* Kokas és Társa Tervező Kft.

 Béres István főépítész

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár